CELEX: 62017TN0441
Language: da
Date: 2017-07-04 00:00:00
Title: Sag T-441/17: Sag anlagt den 4. juli 2017 — Arca Capital Bohemia mod Kommissionen

16.10.2017   
            
            
               DA
            
            
               Den Europæiske Unions Tidende
            
            
               C 347/26
            
         Sag anlagt den 4. juli 2017 — Arca Capital Bohemia mod Kommissionen
   (Sag T-441/17)
   (2017/C 347/35)
   Processprog: engelsk
   
      Parter
   
   
      Sagsøger: Arca Capital Bohemia a.s. (Prag, Den Tjekkiske Republik) (ved advokat M. Nedelka)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionen afgørelse COMP/F3/NB/tt*D-2017/025322 af 13. marts 2017, hvorved der i henhold til forordning (EF) nr. 1049/2001 blev givet delvist afslag på aktindsigt i dokumenterne i sag COMP/SA. 25076 (2011/NN) — Privatisation of Rental Housing — Karbon Invest, annulleres.
            
         
               —
            
            
               Kommissionens afgørelse C(2017) 3129 final af 4. maj 2017, hvorved Kommissionens afgørelse COMP/F3/NB/tt*D-2017/025322 af 13. marts 2017 blev godkendt, annulleres.
            
         
               —
            
            
               Europa-Kommissionen tilpligtes at betale sine egne og sagsøgerens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Med det første anbringende gøres det gældende, at undtagelserne i artikel 4, stk. 2, først og tredje led, i forordning (EF) nr. 1049/2001 blev anvendt forkert.
               
                           —
                        
                        
                           Sagsøgeren gør i denne forbindelse gældende, at sagsøgte anvendte relevant retspraksis, der ifølge sagsøgeren ikke finder anvendelse på sager, hvor den administrative procedure er afsluttet, forkert. Ydermere foreligger der i statsstøttesager en meget tungtvejende offentlig interesse i at få aktindsigt i så mange oplysninger som muligt med henblik på at kontrollere de statslige organer, og der gør sig andre overvejelser gældende for argumenter vedrørende forretningsmæssige interesser end for argumenter vedrørende fusions- og kartelsager.
                        
                     
         
               2.
            
            
               Med det andet anbringende gøres det gældende, at der foreligger en mere tungtvejende offentlig interesse i udbredelsen af dokumenterne.
               
                           —
                        
                        
                           Sagsøgeren har herom fremført argumenter for, hvorfor den omhandlede privatisering havde ekstremt negative sociale konsekvenser, og henviser til, at der forligger en generel mistro til, at proceduren var behæftet med uregelmæssigheder fra de statslige organers side.